Diari Oficial de la Generalitat Valenciana


Sumari del DOGV 5910, del 10-12-2008 (2008/14334)

RESOLUCIÓ de 29 de maig de 2008, de la Direcció General per al Canvi Climàtic, per la qual s'atorga a Víctor Blasco Portolés l'autorització ambiental integrada per a una explotació porcina d'enceball al terme municipal de Sant Mateu.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5910

Data del DOGV
:   10-12-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/14080


Data del document
:   29-05-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Sant Mateu
    * empresa privada
    * porcí

RESOLUCIÓ de 29 de maig de 2008, de la Direcció General per al Canvi Climàtic, per la qual s'atorga a Víctor Blasco Portolés l'autorització ambiental integrada per a una explotació porcina d'enceball al terme municipal de Sant Mateu. [2008/14037]  
Vistos els documents que es troben en l'expedient 075/04 IPPC, instruït a instàncies de Víctor Blasco Portolés a fi d'obtenir l'autorització ambiental integrada per a una explotació porcina d'enceball, al terme municipal de Sant Mateu, s'emet aquesta resolució de conformitat amb els següents  
Antecedents de fet  
Primer. Amb data 8 d'octubre de 2004, Víctor Blasco Portolés, amb DNI 29703914-G i adreça al carrer d'Enmig, 20, de Castelló, presenta en la Conselleria de Territori i Habitatge una sol·licitud d'autorització ambiental integrada per a l'explotació porcina d'enceball, que es detalla en l'annex I.  
A la sol·licitud s'adjunta l'informe de compatibilitat urbanística favorable emés per l'Ajuntament de Sant Mateu amb data 1 de desembre de 2003.  
Segon. Amb data 28 d'octubre de 2004, la Conselleria de Territori i Habitatge li requereix nova documentació, la qual es presenta amb data 19 de novembre de 2004.  
Tercer. Una vegada admesa a tràmit la sol·licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe sobre la idoneïtat de la documentació que acompanya la sol·licitud.  
Quart. Amb dates 31 de març de 2005, la Conselleria de Territori i Habitatge requereix nova documentació, la qual es presenta amb data 28 de juliol de 2005.  
Cinqué. Posteriorment, amb dates 28 d'octubre i 26 de desembre de 2005, la Conselleria de Territori i Habitatge requereix nova documentació.  
Sisé. Amb data 25 d'abril de 2006, al no haver-se rebut resposta als requeriments esmentats en el punt cinqué, s'envia a l'interessat un advertiment de caducitat de l'expedient ja que el termini concedit per a realitzar el tràmit mencionat s'ha sobrepassat i l'expedient ha quedat paralitzat per aquesta causa, imputable a l'interessat, i, a més, resulta que l'omissió o inactivitat mencionades suposen una paralització per impossibilitat material de continuar-lo.  
Seté. Finalment, amb data 2 de novembre de 2006 l'interessat completa la totalitat de la documentació requerida en el punt cinqué.  
Vuité. A causa del temps transcorregut des de l'inici de l'expedient fins a la presentació, per part del titular de l'explotació, de la documentació complementària, amb data 15 de novembre de 2006 es remet novament tota la documentació presentada a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada, a fi que emeten informe.  
Nové. Amb data 28 de març de 2007, la Conselleria de Territori i Habitatge requereix nova documentació complementària, la qual es presenta amb data 26 de juny de 2007.  
Deu. Amb data 28 de març de 2007 s'incorpora a l'expedient l'informe emés per la Confederació Hidrogràfica del Xúquer en matèries de la seua competència.  
Onze. Amb data 9 d'agost de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació i se'n publica l'anunci en el Diari Oficial de la Comunitat Valenciana (núm. 5574).  
Durant aquest període no es presenten al·legacions al projecte, ni a aquesta Conselleria ni a l'Ajuntament de Sant Mateu. En l'expedient consta el certificat de la informació pública.  
Dotze. Transcorregut el termini d'informació pública, amb data 28 de desembre de 2007 se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Tretze. Finalment amb data 24 de gener de 2008, es requereix a l'interessat la presentació de nova documentació, la qual es presenta amb data 2 d'abril de 2008.  
Catorze. En no emetre l'Ajuntament de Sant Mateu informe sobre els aspectes de la seua competència en el termini de 30 dies des de la seua recepció, es prossegueixen les actuacions d'acord amb l'article 18 de la Llei 16/2002.  
Quinze. Amb data 8 d'abril de 2008 la directora general de Gestió del Medi Natural dicta la declaració d'impacte ambiental, en la qual estima acceptable, només a l'efecte ambiental i sense perjudici de l'obtenció prèvia de les autoritzacions sectorials que se li apliquen, l'explotació porcina, situada al polígon 20, parcel·la 442, del terme municipal de Sant Mateu (Castelló), promoguda per Víctor Blasco Portolés, sempre que es desenvolupe d'acord amb les previsions de l'estudi d'impacte ambiental i les condicions i modificacions que s'indiquen en l'esmentada declaració d'impacte ambiental.  
Setze. Amb data 10 d'abril de 2008 es rep l'informe favorable de la Conselleria d'Agricultura, Pesca i Alimentació, en relació amb allò exposat en la Llei 6/2003, de ramaderia, de la Comunitat Valenciana, en el Reial decret 324/2000, pel qual s'estableixen normes bàsiques d'ordenació de les explotacions porcines i en el Decret 76/1995, pel qual es crea la llista d'explotacions ramaderes i es dicten normes relatives a la documentació i ordenació sanitària d'aquestes en l'àmbit territorial de la Comunitat Valenciana.  
Així mateix, s'han incorporat a l'expedient els informes emesos per l'Àrea de Residus i el Servei de Protecció de l'Ambient Atmosfèric.  
Dèsset. Amb data 26 de maig de 2008, l'interessat manifesta la seua conformitat amb la proposta de resolució d'autorització ambiental integrada.  
Divuit. Amb data 28 de maig de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 075/04 IPPC de sol·licitud d'autorització ambiental integrada, promogut per Víctor Blasco Portolés.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats que apareixen en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 9.3.b de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist el que antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que posseïsc, resolc:  
Primer. Concedir a Víctor Blasco Portolés l'autorització ambiental integrada per a l'explotació porcina d'enceball ubicada a la partida Molló, polígon 20, parcel·la 442, del terme municipal de Sant Mateu (Castelló), d'acord amb el Projecte de sol·licitud d'autorització ambiental integrada, de juliol de 2004, i subscrit pel Sr. Ramón Artero Sivera, la qual queda inscrita en el Registre General d'Instal·lacions IPPC de la Comunitat Valenciana amb el número 281-08/AAI/CV, condicionada al compliment dels requisits següents:  
1. Emissions atmosfèriques  
Les emissions difuses a l'atmosfera estimades per al conjunt de l'explotació seran les següents:  
Contaminants Estimació d'emissió  
Metà total 43.515 kg/any  
Amoníac total 23.643 kg/any  
Òxid nitrós total 188,37 kg/any  
2. Soroll  
Respecte al nivell de sorolls transmesos a l'exterior s'haurà de complir el que estableix la Llei 7/2002, de 3 de desembre, de la Generalitat Valenciana de protecció contra la contaminació acústica i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.   
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica, d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre.  
Se'ls atorga un termini de tres mesos, a partir de la concessió de l'autorització ambiental integrada, perquè presenten l'informe de l'última auditoria acústica realitzada.  
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors  
Quan l'òrgan competent ho considere necessari podrà requerir al titular de la factoria la realització d'una avaluació de la molèstia per olors que genera, per mitjà del mesurament de les unitats d'olor, d'acord amb la norma UNE-EN 13740. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
4. Abocaments   
Respecte al tractament de les aigües residuals domèstiques procedents del sanejament dels treballadors de l'explotació ramadera, aquestes seran gestionades conjuntament amb la resta de residus generats en l'explotació segons el que estableixen les disposicions legals vigents.  
5. Protecció del sòl i de les aigües subterrànies  
La gestió dels fems de l'explotació està subjecta a les condicions fixades en el Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, modificat pel Reial decret 3483/2000, de 29 de desembre, i en la Llei 6/2003, de 4 de març, de ramaderia com també a qualsevol altra normativa que a aquest efecte s'aprove.  
Per a justificar el volum de purins destinat a la planta de tractament de purins, s'haurà d'estar inclòs en el registre d'usuaris de la planta de tractament de Sant Mateu i s'haurà de remetre una còpia de l'esmentat registre com també dels justificants d'acceptació de purins en la planta, en les quals quede reflectida la data i el volum aportat, amb una periodicitat anual.  
Per a justificar el volum de purins destinats com a adob orgànic a camps de cultiu, s'haurà de justificar la localització cadastral de les parcel·les on es destina i el volum a aplicar com també no sobrepassar la quantitat de 170 kg de nitrogen per hectàrea i any, d'acord amb les recomanacions de la Directiva 91/676/CEE, de 12 de desembre sobre protecció de les aigües contra la contaminació produïda per nitrats procedents de fonts agràries, l'Ordre de 29 de març de 2000, per la qual s'aprova el Codi valencià de bones pràctiques agràries, i el Reial decret 324/2000. Preferentment, s'haurà de soterrar immediatament per a evitar les possibles pèrdues de nitrogen amoniacal.  
Les instal·lacions ramaderes han de disposar de femers o fosses de purins estanques i impermeables amb capacitat suficient per a emmagatzemar i estabilitzar les dejeccions abans del seu aprofitament posterior, per la qual cosa la falta d'impermeabilitat i estanquitat de les basses o dels depòsits d'emmagatzemament dels fems o purins com també la seua incorrecta aplicació agronòmica, quan aquesta en siga la forma d'eliminació, podrà donar lloc a la incoació d'un expedient sancionador per infracció tipificada en la lletra f) de l'article 116.3 de la Llei d'aigües (Reial decret legislatiu 1/2001).  
El titular de l'activitat té prohibit efectuar abocament directe o indirecte d'aigües i de productes residuals susceptibles de contaminar les aigües continentals o qualsevol altre element del domini públic hidràulic, incloent-hi les aigües pluvials que hagen pogut entrar en contacte amb el fem o amb el compost produït a partir d'aquest. Respecte a això, la solera on s'emmagatzemarà l'esmentat compost disposarà dels mitjans de protecció necessaris per a evitar que les aigües pluvials caigudes sobre aquell siguen abocades a terreny o qualsevol altre element del domini públic hidràulic.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
6. Residus  
L'activitat està subjecta als requisits establits en la Llei 10/1998, de 21 d'abril, de residus, en la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el reglament per a l'execució de la Llei 20/1986, modificat pel Reial decret 952/1997.  
La Llei 10/1998 de residus i la Llei 10/2000 de residus de la Comunitat Valenciana seran aplicables de forma supletòria a la normativa sectorial per a la gestió de subproductes animals (animals morts i deixalles d'origen animal) que es regiran pel Reglament 1774/2002 del Parlament Europeu i del Consell, pel qual s'estableixen les normes aplicables als subproductes animals no destinats a consum humà i pel RD 1429/2003, de 21 de novembre, pel qual es regulen les condicions d'aplicació de la normativa comunitària en matèria de subproductes animals no destinats al consum humà.  
Quant a la gestió de residus sanitaris, caldrà ajustar-se al que disposa el Decret 240/1994, de 22 de novembre, pel qual s'aprova el Reglament regulador de la gestió dels residus sanitaris.  
6.1. Producció de residus  
S'autoritza la producció dels residus següents, sempre que la seua capacitat de generació anual siga de l'entorn de la magnitud que a continuació s'indica i la capacitat total de l'explotació detallada en l'annex I siga de 2.000 porcs de transició i 4.000 porcs d'enceball.  
  
L'esmentat centre productiu està inscrit en el Registre de Petits Productors de Residus Perillosos de la Comunitat Valenciana.  
En relació amb el manteniment del tractor si es realitza en un taller extern, no s'hauran de declarar els residus generats. No obstant això, si es realitza en les mateixes instal·lacions objecte del projecte, i amb independència que aquesta operació l'efectue una empresa externa, la titularitat dels residus (oli d'automoció, bateries de plom, filtres d'oli...) correspon a l'empresa sotmesa a autorització ambiental integrada, i és aquesta la que té la condició de productor i està, per tant, obligada a emmagatzemar-los en condicions adequades, procedir a la seua retirada per mitjà d'un gestor degudament autoritzat i aportar una còpia dels documents d'acceptació emesos pel gestor per als residus perillosos  
Els residus perillosos i els no perillosos s'han de lliurar a gestors que disposen de la corresponent autorització administrativa per a la seua gestió. El lliurament a l'ecoparc de Sant Mateu d'alguns d'aquests residus (tubs fluorescents) es considera adequat tenint en compte que es generen quantitats irrellevants, que no procedeixen directament de l'activitat principal de l'empresa i sempre que s'autoritze expressament aquest lliurament per part de l'Ajuntament. En tot cas, els lliuraments periòdics d'aquests residus a l'ecoparc hauran de quedar registrats per mitjà d'un document expedit per l'empresa explotadora de la instal·lació.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, Reglament de residus tòxics i perillosos. Així mateix, d'acord amb l'article 16 de l'esmentat reglament, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració i hauran de ser lliurats a un gestor autoritzat transcorregut aquest període. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc cobert, amb sòl impermeable i sistemes de recollida de vessaments accidentals.  
S'haurà de presentar un pla de prevenció i reducció de residus perillosos seguint el que estableix la Llei 10/2000, de 12 de desembre, de residus de la Comunitat Valenciana, article 45 i disposició addicional 4ª (DOGV 15/12/2000).  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els animals morts tindran la consideració de material de la categoria 2 d'acord amb el que estableix el Reglament CE 1774/2002 com també en el Reial decret 1429/2003, de 21 de novembre de 2003, pel qual es regulen les condicions d'aplicació de l'esmentat reglament, per la qual cosa es recolliran, transportaran, s'identificaran i eliminaran segons el que estableix aquest reglament.  
Finalment, s'haurà de portar un registre documental relatiu a la producció i utilització de fem (en el qual figuren la quantitat, naturalesa, origen, destinació, freqüència de recollida, mitjà de transport i mètode de valoració o eliminació del fem gestionat i la identificació de les parcel·les i dels cultius destinataris amb el detall necessari per a acreditar que la utilització del residu ramader com a fertilitzant orgànic es realitza adequadament) i la retirada per una empresa autoritzada de les baixes animals generades en l'explotació.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
7. Mesures que s'han d'adoptar en situacions diferents a les normals que poden afectar el medi ambient  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit de la qual s'inclouen les activitats subjectes a autorització ambiental integrada.  
Així mateix, quan es determine el tancament definitiu s'han de desmantellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Declaració d'impacte ambiental  
S'han de complir les condicions establides en la declaració d'impacte ambiental dictada per la directora general de Gestió del Medi Natural de data 8 d'abril de 2008.  
9. Altres condicions  
Les instal·lacions amb què s'ha de dotar l'explotació han de complir el que disposa l'article 5 del Reial decret 324/2000, de 3 de març, pel que s'estableixen normes bàsiques d'ordenació de les explotacions porcines i l'article únic del Reial decret 3483/2000, de 29 de desembre, que el modifica.  
En relació amb les normes mínimes de benestar animal, es tindrà en compte allò recollit en el Reial decret 1048/1994, de 20 de maig, relatiu a les normes mínimes per a la protecció de porcs.  
En el termini d'un mes des de la concessió d'aquesta autorització, s'hauran d'actualitzar les dades que figuren en el REGA d'acord amb l'article 4.2 del Reial decret 479/2004, pel qual s'estableix i regula el Registre General d'Explotacions Ramaderes.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
10. Obligació de subministrament d'informació  
Abans de l'1 de març de cada any s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. El titular de la instal·lació haurà de presentar a la Direcció General per al Canvi Climàtic un certificat visat pel tècnic director de l'execució del projecte, en el qual s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
Quart. Aquesta autorització queda condicionada a la comprovació i a l'obtenció de l'informe favorable corresponent al compliment dels requisits establits en aquesta resolució. La visita serà realitzada per una entitat col·laboradora acreditada per al control integrat de la contaminació segons el Decret 29/2007, de 9 de març, que modifica el Decret 229/2004, de 15 d'octubre, del Consell pel qual s'estableixen les funcions de les entitats col·laboradores en matèria de qualitat ambiental i es crea i regula el seu registre, en el qual s'acredite el compliment del contingut de l'autorització ambiental integrada..  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Sisé. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Seté. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 29 de maig de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Víctor Blasco Portolés disposa d'una explotació porcina d'enceball al terme municipal de Sant Mateu (Castelló), amb una capacitat per a 2.000 places de gorrins de transició allotjats en una nau i 4.000 places de porcs d'enceball allotjats en quatre naus.  
L'explotació disposa d'un abastiment d'aigua potable procedent de pou propi, per al qual té l'autorització de la Confederació Hidrogràfica del Xúquer.  
Les aigües residuals sanitàries i de neteja de les instal·lacions es canalitzaran fins a les fosses i es gestionaran juntament amb els purins.  
Els purins se separen per fases, per mitjà de la utilització d'un tamís rotatiu. La fase líquida queda retinguda en una bassa exterior i la fracció sòlida s'emmagatzema temporalment en una solera de formigó impermeabilitzada, construïda amb lleuger pendent i cubeta de lixiviats. De la fracció líquida, 6.000 m³/any es destinen a la planta de tractament de purins de Sant Mateu i la resta a l'aplicació al camp, mentre que la fracció sòlida s'utilitza com a adob en camps de cultiu.  
L'explotació disposarà d'un total de 4.040 m³ de volum d'emmagatzemament dels purins (2.240 m³ en fosses de purins impermeabilitzades i 1.800 m³ en la bassa exterior). Aquesta capacitat és suficient per a emmagatzemar les dejeccions durant el mínim de tres mesos marcat per l'Ordre de 29 de març de 2000, de la Conselleria d'Agricultura, Pesca i Alimentació, per la qual s'aprova el Codi valencià de bones pràctiques agràries.  
La gestió dels purins es realitzarà per mitjà del seu ús com a adob orgànic en camps cultivats i es gestionaran 6.000 m³/any a la planta de tractament de purins de Sant Mateu. D'acord amb els paràmetres establits en l'annex I del Reial decret 324/2000, de 3 de març, pel qual s'estableixen normes bàsiques d'ordenació de les explotacions porcines, l'explotació generarà un total de 9.420 m³/any de purins que equivalen a 31.380 kg de nitrogen.  
La quantitat màxima de fem que s'ha d'aplicar serà aquella que continga un màxim de 170 kg/any de nitrogen de tal manera que es necessitarà un total de 68 hectàrees si destina 6.000 m³ de purins a planta de tractament de purins o 164,6 hectàrees si destina tots els purins a aplicació al camp. La superfície agrícola vinculada a l'explotació, per a la valoració agronòmica d'aquest residu és l'acreditada pel promotor: un total de 84,61 hectàrees.